Diari Oficial de la Generalitat Valenciana


Sumari del DOGV 9783, del 07-02-2024 (2024/996)

ACORD de 23 de gener de 2024, del Consell, pel qual s'acorda deixar sense efecte l'Acord de 31 d'octubre de 2018, del Consell, d'aplicació del control financer permanent en substitució de la intervenció prèvia per al reconeixement de les obligacions derivades d'expedients de rescabalament per enriquiment injust en la conselleria competent en matèria de sanitat.
---------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   9783

Data del DOGV
:   07-02-2024

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2024/996


Data del document
:   23-01-2024

Organisme emissor
:   Conselleria d'Hisenda, Economia i Administració Pública

Tipus de document
:   Acord

Anàlisi jurídica

 Descriptors 

:   * Conselleria de Hacienda, Economía y Administración Pública
    * Conselleria d'Hisenda, Economia i Administració Pública

ACORD de 23 de gener de 2024, del Consell, pel qual s'acorda deixar sense efecte l'Acord de 31 d'octubre de 2018, del Consell, d'aplicació del control financer permanent en substitució de la intervenció prèvia per al reconeixement de les obligacions derivades d'expedients de rescabalament per enriquiment injust en la conselleria competent en matèria de sanitat. [2024/996]  
  
Mitjançant Acord del Consell, de 31 d'octubre de 2018, a proposta de la Intervenció General de la Generalitat i de conformitat amb el que es preveu en l'article 98.2 de la Llei 1/2015, 6 de febrer, d'hisenda pública, del sector públic instrumental i de subvencions, es va acordar la substitució de la intervenció prèvia del reconeixement de les obligacions derivades dels expedients de rescabalament per enriquiment injust en l'àmbit de la conselleria competent en matèria de sanitat pel control financer permanent.  
Així mateix, amb la finalitat d'assegurar l'agilitat requerida en la comptabilització d'esta mena d'obligacions, s'acordava la comptabilització automàtica de les propostes comptables corresponents al reconeixement de les referides obligacions en el Sistema d'Informació Comptable de la Generalitat.   
La necessitat d'esta substitució en el control intern venia motivada per l'elevat volum que aconsegueixen este tipus d'expedients en l'àmbit de l'esmentada conselleria i la urgent comptabilització que precisen, a vegades, les propostes corresponents, la qual cosa dificultava el desenvolupament habitual de la intervenció prèvia del reconeixement de l'obligació que realitzen les intervencions delegades.  
Després de la publicació del Decret 69/2023, de 12 de maig, del Consell, pel qual s'aprova la implementació del sistema de gestió economicofinancera NEFIS en la Generalitat, el sistema NEFIS ha de suportar de manera integral la tramitació electrònica dels procediments relatius a l'elaboració de pressupostos, modificacions de crèdit, execució pressupostària i no pressupostària d'ingressos, fiscalització, registre comptable de factures, tresoreria, comptabilitat financera, verificació i control, i rendició de comptes, permetent l'anàlisi de la informació generada en tot el procés. De la mateixa manera, ha de permetre la integració directa amb els sistemes que tramiten la resta dels expedients administratius en les seues fases economicofinanceres i l'explotació de les dades a través d'una central d'informació.  
Estes funcionalitats fan innecessari el manteniment de la substitució de la intervenció prèvia pel control financer permanent del reconeixement de les obligacions derivades d'expedients de rescabalament per enriquiment injust en l'àmbit de la conselleria competent en matèria de sanitat, resultant d'aplicació el règim general de control i comptabilització corresponent a esta mena d'expedients establit en l'article 106 de la Llei 1/2015, de 6 de febrer, d'hisenda, del sector públic instrumental i de subvencions i en la Instrucció d'Operatòria Comptable aprovada mitjançant Ordre de 28 de desembre de 2023, de la Conselleria d'Hisenda, Economia i Administració Pública.  
En virtut de l'anterior, vista la proposta de la Intervenció General, el Consell, a proposta de la consellera d'Hisenda, Economia i Administració Pública  
  
  
ACORDA  
  
Primer  
Deixar sense efecte l'Acord de 31 d'octubre de 2018, del Consell, d'aplicació del control financer permanent en substitució de la intervenció prèvia per al reconeixement de les obligacions derivades d'expedients de rescabalament per enriquiment injust en l'àmbit de la conselleria competent en matèria de sanitat.  
  
Segon  
Facultar a la Intervenció General per a adoptar les mesures i actuacions que es consideren necessàries per a l'execució del present acord.  
  
València, 23 de gener de 2024  
  
La consellera secretaria,  
SUSANA CAMARERO BENÍTEZ